План реализације програма слободних активности, ваннаставних активности и секција
Слободне и друштвене активности ученика погодан су облик васпитно-образовног рада за проширивање знања, исказивање склоности, развијање способности, неговање стваралаштва, и исказивање личних могућности. Ове активности доприносе испољавању, задовољавању и даљем развијању друштвености (другарства, позитивних интерперсоналних односа, пријатељства, заједништва, припадности колективу и друштвеној заједници у целини).
Циљ слободних активности је у остваривању општег циља васпитања, а посебно доприносе формирању аутономне, стваралачке, радне, слободне, критичке, одговорне и друштвено ангажоване личности.
Конкретни задаци су:
- васпитање за друштвену активност, демократско понашање, толерантност, узајамност и општељудску солидарност;
- изграђивање правилног односа према раду и учењу, производима људског рада и формирању радних навика;
- подстицање и развијање самоиницијативе, самосталности, стваралаштва, интелектуалне радозналости, истраживачких склоности и жеља за новим сазнањима у свим областима науке, технике, културе, уметности и спорта;
- оспособљавање ученика за самосталну организацију, програмирање и планирање рада, слободних активности и слободног времена;
- подстицање разноврсних интересовања, склоности ученика и њихово професионално усмеравање;
- неговање и развијање патриотских осећања;
- развијање еколошке свести;
- неговање пријатељских осећања према свим народима света;
- развијање љубави и поштовања према човеку, развијање племенитих осећања према друговима, пажња за немоћне, старе, и болесне особе;
- развијање љубави, разумевања и равноправних односа међу половима;
- развијање физички здраве, емоционално способне и издржљиве личности.

Наша школа нуди следеће слободне наставне активности:

-за 5. и 6. разред:
· Вежбањем до здравља – циљ је да ученик овлада знањима, развије вештине и формира ставове и вредности од значаја за одговоран однос према сопственом здрављу, физичком вежбању и здравим животним навикама.
· Цртање, сликање, вајање – циљ је да ученик кроз ликовни рад развија стваралачко мишљење и унапређује визуелно опажање, естетичке критеријуме и способност ликовног изражавања.
· Чувари природе – циљ је да ученици стекну знања, понашање, ставове и вредности који су потребни за очување и унапређење животне средине, биодивeрзитета, природе и одрживог развоја.


-за 7. и 8. разред:
· Домаћинство – циљ је да ученици интегришу и функционализују знања стечена у оквиру различитих предмета у контексту свакодневног живота, да унапреде вештине и формирају навике у вези са важним активностима у свакодневном животу у области становања, одевања, исхране и употребе различитих материјала.
· Уметност  - циљ је да ученик развија вештине комуникације и сарадње, критичко и стваралачко мишљење, осетљивост за естетику, радозналост, мотивацију за истраживање и изражавање у различитим медијима као и одговоран однос према очувању уметничког наслеђа и културе свога и других народа.
· Хор и оркерстар – циљ је да ученици развијање слуха и ритма, ширење гласовних могућности и  учвршћивање интонације, способност за фино нијансирање и изражајно певање применом елемената музичке изражајности (темпо, динамика…), упознавање страних језика, литерарних текстова, што све води ка развијању естетских критеријума.

Ваннаставне активности се организују за све ученике школе од првог до осмог разреда.
Циљ ваннаставних активности
У остваривању општег циља васпитања слободне активности ученика треба да допринесу формирању аутономне, стваралачке, радно слободне, критичке, одговорне и друштвено ангажованости личности.
Задаци
 изградња правилног односа према раду и учењу, производима љусдског рада и формирање радних навика;
 подстицање и развијање самосталности, интелектуалне радозналости, истраживачке сколоности и жеље за новим сазнањем у свим областима науке, технике,културе, уметности, спорта и слободног времена;
 постицање разноврсних позитивних интересовања и склоности ученика и њихово професионално усмеравање;
 развијање еколошке свести, љубави и поштовања према човеку, неговање и разумевање за проблеме својих другова, развијање племенитих осећања.
Садржаји се групишу у четири подручја: предметне (научно-истраживачке), културно-уметничке, техничко-информатичке, спортско -рекреативне.
Ваннаставне активности представљају додатне активности које се организују изван редовног школског курикулума и наставе. Ове активности често укључују широк спектар интересовања и вештина које надопуњују образовање које ученици добијају у учионици
Врсте ваннаставних активности у нашој школи:
· Културне активности: Позоришне представе, музички и плесни наступи, ликовне изложбе, филмске пројекције, књижевни и уметнички перформанси.
· Спортске активности: такмичења и тренинзи у различитим спортовима (фудбал, футсал, кошарка, одбојка, стони тенис, гимнастика, трчање), рекреативне игре, спортски дани, пешачење.
· Образовне активности: радионице, семинари, курсеви у различитим областима (нпр. кодирање, уметност, наука), излети и теренске наставе, предавања.
· Волонтерске активности: рад у локалној заједници, еколошке акције (чишћење околине, садња дрвећа), помоћ у хуманитарним пројектима.
· Клубови и секције: школски едукатори и новинари-извештачи, дебата, литерарни клуб, школски хор, драмски студио, истраживачки клубови.
· Тематско – амбијентална настава: посете музејима, изложбама, ботаничкој башти, природним резерватима...

Друштвене и слободне активности ученика се реализују кроз рад школских секција: литерарна, драмска, рецитаторска, ликовна, спортска, биолошка, техничка (роботика) и информатичка секција.
Школске секције
Програм културно-уметничких активности као слободних активности ученика  се реализује кроз следеће активности:
-драмске преставе, концерти  школског хора, рецитали, изложба ликовних радова, свечана академија;
-литерарне вечери и афирмисање ликовног стваралаштва;
-посете позоришту, концертима, изложбама, музејима; игранке, приредбе;
-организовање сусрета са познатим личностима из области културе и информисања (новине, трибине, предавања)
-кроз делатност библиотеке и промоције књига.
У разредној настави секције реализују учитељи, а у предметној настави предметни наставници. 
У разредној настави  организује се рад слободних наставних активности ученика кроз рад следећих секција:
· литерарна
· драмско – рецитаторска 
· музичка - хор 
· спортска

У предметној настави ученицима се нуде: 
· Литерарна секција, 
· Техничка секција, 
· секција Информатика и рачунарство,
· Спортска секција,
· Биолошка секција,
· Ликовна секција.

Литерарна секција

Рад литерарне секције је усмерен на развијање љубави према књижевној уметности, стварање трајних читалачких навика, подстицање и развијање литерарног сензибилитета и  стваралачких способности ученика, богаћење маште и мисли ученика, ширење духовнх видика и знања; 
Корелација са другим секцијама у школи, као и повезаност са другим уметностима и научним дисциплинама (музичка и ликовна култура, историја, географија, грађанско васпитање, верска настава, информатика), је вишеструка.

Техничка секција - роботика
У школи је активна група деце којa je изузетно заинтересованa за технику и достигнућа науке. Ученици су активни на часовима Технике и технологије а њихова интересовања превазилазе програм овог предмета. У овој школској години се планирају још интензивније активности под менторством наставнице техничког образовања кроз Техничку секцију која обухвата: рад са mBot роботима, основе програмирања, аутоматике и роботике.  
Секција Информатика и рачунарство 
За ученике које интересује информатика и рачунарство наставник који предаје овај предмет организује секцију која ће заинтересованим ученицима пружити додатна знања и вештине из ове области. Програм секције обухвата: програмирање, графику и анимацију и мултимедије.
Спортска секција
У школи активно делује спортска секција. Ученици који учествују у раду спортске секције редовно учествују на спортским такмичењима. 
Активности спортске секције су подељене на три периода ради ефикасног извођења планираних активности а у складу са материјално – техничким условима наше школе.
	Време
	Наставне области
теме
	Укупан број часова за тему

	Јесењи период

	Секција Одбојке
(једном недељно)
	5

	
	Секција Футсала
(једном недељно)
	5

	Зимски период
	Секција Стоног тениса
(једном недељно)
	9

	
	Секција Гимнастике
(једном недељно)
	9

	Пролећни период
	Секција Одбојке
(једном недељно)
	4

	
	Секција Футсала
(једном недељно)
	4

	Укупан број часова за секције:

	Одбојка
	9

	Футсал
	9

	Стони тенис
	9

	Гимнастика
	9

	СВЕГА:
	36



Биолошка секција
Ова секција окупља ученике који су љубитељи животиња и биљака. У оквиру биолошке секције се обрађују следеће теме: Мала еколошка патрола, Хортикултура, Орнитологија, Здравствена култура и култура исхране, Упознавање и обележавање дрвећа и грмља у школском дворишту, Израда фото албума: биљке из наше баште.

Ликовна секција
Ученици који су надарени за ликовну уметност могу се укључити у рад ликовне секције на којој ће проширивати своја знања и развијати своја умења и вештине из разних области: Студије линија, текстура и цртежа, Теорија боја и сликање просторних односа, Графика и штампа, Скулптура и тродимензионални дизајн, Примењена уметност и дизајн, Алтернативни материјали и колаж, Простор и архитектура, Дигитална уметност и фотографија, Колективни рад и припрема изложбе.

